Projektas



KĖDAINIŲ RAJONO SAVIVALDYBĖS TARYBA

**SPRENDIMAS**

**DĖL KĖDAINIŲ RAJONO SAVIVALDYBĖS TARYBOS 2018 M. SPALIO 26 D. SPRENDIMO NR. TS-187 ,,DĖL KĖDAINIŲ RAJONO SAVIVALDYBĖS NEFORMALIOJO VAIKŲ ŠVIETIMO LĖŠŲ SKYRIMO IR NAUDOJIMO TVARKOS APRAŠO PATVIRTINIMO“ PAKEITIMO**

2019 m. gruodžio 10 d. Nr. SP-290

Kėdainiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir Lietuvos Respublikos švietimo ir mokslo ministro 2018 m. rugsėjo 12 d. įsakymu Nr. V-758 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“, Kėdainių rajono savivaldybės taryba n u s p r e n d ž i a:

Pakeisti Kėdainių rajono savivaldybės neformaliojo vaikų švietimo lėšų skyrimo ir naudojimo tvarkos aprašo, priimto Kėdainių rajono savivaldybės tarybos 2018 m. spalio 26 d. sprendimu Nr. TS-187 ,,Dėl Kėdainių rajono savivaldybės neformaliojo vaikų švietimo lėšų skyrimo ir naudojimo tvarkos aprašo patvirtinimo“, 3. 4.4, 4.5, 10, 15, 18, 21, 22, 27, 40, 41, 42 ir 45 papunkčius, papildyti 101 papunkčiu ir juos išdėstyti taip:

„3. Skiriamų NVŠ lėšų dydis nustatomas Lietuvos Respublikos švietimo, mokslo ir sporto ministro įsakymu.“;

„4.4. atitinka higienos normas ir teisės aktų nustatytus mokinių saugos bei sveikatos reikalavimus;“;

„4.5. turi mokytojų, pagal Lietuvos Respublikos švietimo įstatymą turinčių teisę teikti švietimo paslaugas pagal neformaliojo vaikų švietimo programas.“;

„10. Jei NVŠ lėšų yra mažiau nei vaikų, norinčių dalyvauti NVŠ programose, lėšos pirmiausiai skiriamos vaikams, turintiems specialiųjų ugdymosi poreikių, atsirandančių dėl įgimtų ar įgytų sutrikimų, nepalankių aplinkos veiksnių, taip pat mokiniams, gaunantiems socialinę paramą arba turintiems teisę į socialinę paramą.“;

„101. Finansuojant NVŠ programas, prioritetas teikiamas STEAM (angl. Science, Technology, Engineering, Art (creative activities), Mathematics) krypties NVŠ programoms, skatinančioms gamtos mokslų, technologijų, inžinerijos ir matematikos tyrimų ir eksperimentines veiklas, ir toms programų kryptims, kurių nevykdo švietimo teikėjai, veikiantys Savivaldybėje. Kitas prioritetines NVŠ programų kryptis ir (ar) vaikų pirmumo teisės naudotis NVŠ lėšomis kriterijus Savivaldybėje gali nustatyti Savivaldybės administracijos direktorius.“;

„15. Savivaldybės administracijos Švietimo skyrius skelbia kvietimą NVŠ teikėjams teikti parengtas NVŠ programos atitikties reikalavimams paraiškas.“;

„18. Savivaldybės administracijos Švietimo skyrius:“;

„21. Savivaldybės administracijos direktorius, atsižvelgdamas į Komisijos siūlymą, priima sprendimą dėl NVŠ programos atitikties reikalavimams. Esant pažeidimams dėl programos vykdymo proceso, ugdymo kokybės, atsiskaitymo už panaudotas lėšas ir kt., Savivaldybės administracijos Švietimo skyriaus siūlymu bei Savivaldybės administracijos direktoriaus sprendimu programos atitiktis panaikinama. Nustačius, kad NVŠ programos teikėjas netinkamai atsiskaitė už programoms vykdyti panaudotas lėšas arba skirtos lėšos pripažintos netinkamomis programai vykdyti, jos turi būti grąžinamos, o lėšos programai finansuoti toliau programos teikėjui negali būti skiriamos dvejus metus nuo tokio pažeidimo nustatymo momento. Kitais atvejais NVŠ programos atitiktis gali būti pratęsiama Savivaldybės administracijos direktoriaus sprendimu.“;

„22. Priėmus sprendimą dėl NVŠ programos atitikties reikalavimams, per tris darbo dienas nuo sprendimo priėmimo Savivaldybės administracijos Švietimo skyriaus registrų tvarkytojas NVŠ programos (-ų) atitiktį reikalavimams pažymi KTPRR.“;

„27. NVŠ programos teikėjas Savivaldybės administracijos Švietimo skyriui pateikia NVŠ programą lankyti užsiregistravusių arba pratęsusių mokymo sutartis vaikų išrašą (jį gauna iš Mokinių registro, įregistravęs vaikus, suvedęs sudarytų sutarčių duomenis ir pažymėjęs „NVŠ tikslinis finansavimas“). Šis išrašas (jame nurodyta teikėjas, programa, jos kodas, vaiko pavardė ir vardas, asmens kodas, bendrojo ugdymo mokykla, kurioje mokosi vaikas) yra NVŠ lėšų skyrimo ir sutarties dėl jų panaudojimo tarp NVŠ teikėjo ir Savivaldybės administracijos direktoriaus pagrindas. Savivaldybės administracija turi teisę prašyti NVŠ teikėjo pateikti daugiau informacijos apie NVŠ programoje dalyvaujančius vaikus.“;

„40. Savivaldybė už panaudotas valstybės biudžeto NVŠ lėšas (išskyrus Europos Sąjungos finansinės paramos ir bendrojo finansavimo lėšas) per 20 darbo dienų, pasibaigus kalendoriniams metams, Lietuvos Respublikos švietimo, mokslo ir sporto ministerijos Buhalterinės apskaitos skyriui pateikia Lietuvos Respublikos finansų ministro patvirtintą Metinę, ketvirtinę biudžeto išlaidų sąmatos vykdymo ataskaitos formą, banko išrašą arba laisvos formos pažymą apie lėšų likutį sąskaitoje.“;

„41. Savivaldybės administracijos Biudžeto ir finansų skyrius Savivaldybei skirtas ir nepanaudotas valstybės biudžeto NVŠ lėšas grąžina iki kitų metų sausio 5 d. į Švietimo, mokslo ir sporto ministerijos sąskaitą.“;

„42. Pageidaujantieji nutraukti pradėtos NVŠ programos vykdymą privalo informuoti Savivaldybės administracijos Švietimo skyrių ir ne vėliau kaip per 10 darbo dienų nuo NVŠ programos nutraukimo datos Kėdainių švietimo pagalbos tarnybai pateikti NVŠ programos įgyvendinimo ir lėšų panaudojimo ataskaitą už NVŠ programos vykdymo laikotarpį.“;

„45. Informacija apie NVŠ teikėją (rengėją, koordinatorių, vykdytoją) ir programas, kurios yra finansuotos NVŠ lėšomis, ir kita susijusi informacija (Savivaldybės sprendimai, vaikų pasirinkimai, tvarkaraštis ir kt.) skelbiama NVŠ teikėjo interneto svetainėje, Savivaldybės administracijos interneto svetainėje (www.kedainiai.lt / Veiklos sritys / Švietimas / Veikla), Švietimo, mokslo ir sporto ministerijos registruose, tai yra vieša.“.

Savivaldybės meras

Julius Lukoševičius Arūnas Kacevičius Danutė Mykolaitienė

2019-12- 2019-12- 2019-12-

Evaldas Vaicekavičius Rūta Švedienė

2019-12- 2019-12-

Kėdainių rajono savivaldybės tarybai

**AIŠKINAMASIS RAŠTAS**

**DĖL KĖDAINIŲ RAJONO SAVIVALDYBĖS TARYBOS 2018 M. SPALIO 26 D. SPRENDIMO NR. TS-187 ,,DĖL KĖDAINIŲ RAJONO SAVIVALDYBĖS NEFORMALIOJO VAIKŲ ŠVIETIMO LĖŠŲ SKYRIMO IR NAUDOJIMO TVARKOS APRAŠO PATVIRTINIMO“ PAKEITIMO**

2019-12-

Kėdainiai

**Parengto sprendimo projekto tikslai**

Ankstesniu savivaldybės tarybos sprendimu buvo priimtas Kėdainių rajono savivaldybės neformaliojo vaikų švietimo (toliau – NVŠ) lėšų skyrimo ir naudojimo tvarkos aprašas; būtina jame pakeisti iš esmės 3. 4.4, 4.5, 10 ir 40 papunkčius, papildyti 101 papunkčiu, o 15, 18, 21, 22, 27, 41, 42 ir 45 punktuose pakoreguoti institucijų pavadinimus.

**Sprendimo projekto esmė**, **rengimo priežastys ir motyvai**

Lietuvos Respublikos švietimo, mokslo ir sporto ministro 2019 m. lapkričio 18 d. įsakymu Nr. V-1316 „Dėl Švietimo ir mokslo ministro 2018 m. rugsėjo 12 įsakymo Nr. V-758 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“ pakeitimo“ tvarkos apraše pakeisti kai kurie punktai ir papildyta vienu punktu.

Savivaldybės apraše atliktų pakeitimų lyginamieji variantai:

3. ~~NVŠ lėšos skiriamos Savivaldybei, siekiant didinti vaikų, ugdomų pagal NVŠ programas, skaičių.~~ Skiriamų NVŠ lėšų dydis nustatomas Lietuvos Respublikos švietimo**,** ~~ir~~ mokslo **ir sporto** ministro įsakymu.

4.4. ~~užtikrina vaikui, mokytojui ir kitiems darbuotojams, įgyvendinantiems NVŠ programas, saugią ir sveiką ugdymo(si) bei darbo aplinką teisės aktų nustatyta tvarka;~~ **atitinka higienos normas ir teisės aktų nustatytus mokinių saugos bei sveikatos reikalavimus**;

4.5. ~~turi asmenis, pagal Lietuvos Respublikos švietimo įstatymą galinčius kompetentingai dirbti NVŠ mokytojais: pedagogus; asmenis, įgijusius aukštąjį (aukštesnįjį, įgytą iki 2009 metų, ar specialųjį vidurinį, įgytą iki 1995 metų) išsilavinimą ir per vienus metus nuo darbo mokytoju pradžios Lietuvos Respublikos švietimo ir mokslo ministro nustatyta tvarka išklausiusius pedagoginių ir psichologinių žinių kursą; asmenis, baigusius profesinio mokymo programą, įgijusius vidurinį išsilavinimą ir kvalifikaciją, turinčius 3 metų darbo stažą ir švietimo ir mokslo ministro nustatyta tvarka išklausiusius pedagoginių ir psichologinių žinių kursą; asmenis, įgijusius vidurinį išsilavinimą ir švietimo ir mokslo ministro nustatyta tvarka išklausiusius pedagoginių ir psichologinių žinių kursą; įgijusius žinių higienos, pirmosios pagalbos teikimo klausimais.~~ **turi mokytojų, pagal Lietuvos Respublikos švietimo įstatymą turinčių teisę teikti švietimo paslaugas pagal neformaliojo vaikų švietimo programas**.

10. ~~Prioritetines NVŠ programų kryptis ir (ar) vaikų pirmumo teisės naudotis NVŠ lėšomis kriterijus Savivaldybėje gali nustatyti Savivaldybės administracijos direktorius.~~ **Jei NVŠ lėšų yra mažiau nei vaikų, norinčių dalyvauti NVŠ programose, lėšos pirmiausiai skiriamos vaikams, turintiems specialiųjų ugdymosi poreikių, atsirandančių dėl įgimtų ar įgytų sutrikimų, nepalankių aplinkos veiksnių, taip pat mokiniams, gaunantiems socialinę paramą arba turintiems teisę į socialinę paramą.**

101. **Finansuojant NVŠ programas, prioritetas teikiamas STEAM (angl. Science, Technology, Engineering, Art (creative activities), Mathematics) krypties NVŠ programoms, skatinančioms gamtos mokslų, technologijų, inžinerijos ir matematikos tyrimų ir eksperimentines veiklas, ir toms programų kryptims, kurių nevykdo švietimo teikėjai, veikiantys Savivaldybėje. Kitas prioritetines NVŠ programų kryptis ir (ar) vaikų pirmumo teisės naudotis NVŠ lėšomis kriterijus Savivaldybėje gali nustatyti Savivaldybės administracijos direktorius.**

40. ~~Savivaldybė už panaudotas valstybės biudžeto (išskyrus Europos Sąjungos finansinės paramos ir bendrojo finansavimo) NVŠ lėšas per 20 darbo dienų pasibaigus kalendoriniams metams Švietimo ir mokslo ministerijos Buhalterinės apskaitos skyriui pateikia formą Nr. 2- biudžeto išlaidų sąmatos vykdymo 20   m.       d. ataskaitą, patvirtintą Lietuvos Respublikos finansų ministro 2008 m. gruodžio 31 d. įsakymu Nr. 1K-465 „Dėl valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“, banko išrašą arba laisvos formos pažymą apie lėšų likutį sąskaitoje.~~ **Savivaldybė už panaudotas valstybės biudžeto NVŠ lėšas (išskyrus Europos Sąjungos finansinės paramos ir bendrojo finansavimo lėšas) per 20 darbo dienų, pasibaigus kalendoriniams metams, Lietuvos Respublikos švietimo, mokslo ir sporto ministerijos Buhalterinės apskaitos skyriui pateikia Lietuvos Respublikos finansų ministro patvirtintą Metinę, ketvirtinę biudžeto išlaidų sąmatos vykdymo ataskaitos formą, banko išrašą arba laisvos formos pažymą apie lėšų likutį sąskaitoje.**

15, 18, 21, 22, 27 ir 42 p. taisyta: Savivaldybės administracijos Švietimo ~~ir kultūros~~ skyrius.

41 ir 45 p. taisyta: Švietimo**,** ~~ir~~ mokslo **ir sporto** ministerijos.

**Lėšų poreikis (jeigu sprendimui įgyvendinti reikalingos)**

Nėra.

**Laukiami rezultatai**

Užtikrinta NVŠ programos vykdymo kokybė, priežiūra ir efektyvus lėšų naudojimas, skatinama ir planuojama NVŠ pasiūla, prieinamumas ir plėtra.

**Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Švietimo skyriaus vedėjas Julius Lukoševičius